Navoiy viloyatida Koreya-O‘zbekiston Do‘stlik o‘rmoni ochildi

10-noyabr kuni Xalqaro hamkorlik bo‘yicha Koreya agentligi (KOICA) Navoiy viloyati hokimligi bilan hamkorlikda Koreya-O‘zbekiston Do‘stlik o‘rmonining ochilish marosimini o‘tkazdi. Bu haqda UzDaily xabar bermoqda.

Ushbu Do‘stlik o‘rmonining maydoni taxminan yarim gektarga teng bo‘lib, u yerlar cho‘llanishining oldini olish maqsadida “Navoiy” EIIZga birikkan hududni ko‘kalamzorlashtirish loyihasi doirasida yaratildi.
Zamonaviy Koreya texnologiyalari va uskunalaridan foydalangan holda  ko‘chatlar uchun niholxona barpo etildi. Kelajakda qum bo‘ronlari va shamollardan himoya uchun maydoni 140 gektarga teng daraxtzorlar yaratish uchun texnologik tajriba almashish rejalashtirilmoqda.